**Σύλλογος Εργαζομένων Τράπεζας Αγροτικής Πειραιώς (ΣΕΤΑΠ)  
Σύλλογος Υπαλλήλων Γενικής Τράπεζας Ελλάδος (ΣΥΓΤΕ)**

**Ξεκάθαρες θέσεις με πολλούς αποδέκτες**

Τα τελευταία εικοσιτετράωρα επανέρχονται νέα σενάρια, δημοσιεύονται πληροφορίες και επερχόμενες κυβερνητικές παρεμβάσεις αναφορικά με τις **εξελίξεις στη μονάδα κόκκινων δανείων RBU**και το μέλλον μας ως εργαζόμενοι, ως τραπεζοϋπάλληλοι.

**Συνάδελφοι,**

Για άλλη μία φορά **δοκιμάζουν τα όρια μας**, σε ατομικό και συλλογικό επίπεδο και επιχειρούν να διαμορφώσουν κλίμα φόβου και ανασφάλειας. **Η θέση της ΟΤΟΕ και των Συλλόγων είναι ξεκάθαρη**και την έχουμε διατρανώσει στο πρόσφατο παρελθόν, τόσο προς την **Κυβέρνηση**, όσο και στις **Διοικήσεις των Τραπεζών**. **Καμία απόλυση, καμία απόσχιση, καμία βλαπτική μεταβολή στις εργασιακές μας σχέσεις.**

**Είμαστε ξεκάθαροι και αταλάντευτοι:**

**\*Καμία αλλαγή της εργασιακής μας κατάστασης καθ’ οιονδήποτε τρόπο και απώλεια της τραπεζοϋπαλληλικής ιδιότητας.**

**\*Καμία βλαπτική μεταβολή των εργαζομένων κατά τις μετακινήσεις του προσωπικού, εντός της τράπεζας.**

**\*Κανένας εργαζόμενος δεν υπογράφει νέα σύμβαση ή οποιαδήποτε πρόσθετη πράξη χωρίς την σύμφωνη γνώμη του σωματείου του.**

*Δεν πρόκειται να αποδεχθούμε μεθοδεύσεις συρρίκνωσης και εξωτερίκευσης εργασιών που θα θέτουν σε αμφισβήτηση την απασχόληση και τις εργασιακές σχέσεις των τραπεζοϋπαλλήλων.*

**Συνάδελφοι,**

Από την πρώτη στιγμή, ζητήσαμε **άμεσα συνάντηση με την Διοίκηση**ώστε να δοθούν οι απαιτούμενες εξηγήσεις και συγκεκριμένες απαντήσεις.

**Όπως έχουμε υπερτονίσει, για την αντιμετώπιση των μεγάλων προκλήσεων απαιτούνται συντονισμένες, συντεταγμένες, μαζικές και ενωτικές κινήσεις. Απαιτείται κοινή στρατηγική, κοινές στοχεύσεις και κοινές δράσεις, που θα δώσουν λύσεις και προοπτική.**

**Προς αυτήν την κατεύθυνση κινούμαστε και είμαστε σίγουροι ότι θα τα καταφέρουμε. Όπως έχει δείξει και το πρόσφατο παρελθόν, η ενότητα στην πράξη, φέρνει τα προσδοκόμενα αποτελέσματα.**

**Καλούμε όλους τους συναδέλφους σε εγρήγορση και αγωνιστική ετοιμότητα.**

**Υ.Γ Επισυνάπτεται Δελτίο τύπου της ΟΤΟΕ**